**2025-11-17**

**Vandentiekio, paviršinių nuotekų tinklų projektavimas ir statyba Ąžuolų g., Vilhelmo Berbomo g., Klevų g., Klaipėdos m. sav. ir buitinių nuotekų tinklų statyba Ąžuolų g., Klaipėdos m. sav.**

**Pirkimo Nr. 5233278**

**Pirkimo sąlygų paaiškinimas-patikslinimas Nr. 1**

Perkantysis subjektas atsako į tiekėjų pateiktus klausimus. Taip pat pateikiama aktuali techninės specifikacijos priedo Nr. 5.1 redakcija, kuria prašome vadovautis pateikiant pasiūlymus.

|  |  |  |
| --- | --- | --- |
| **Eil. Nr.** | **Tiekėjų klausimai** | **Perkančiojo subjekto atsakymai** |
| 1. | Prašome patikslinti ar yra numatyta gatvės rekonstrukcija ar ji bus vykdoma lygiagrečiai su perkamais darbais? | AB „Klaipėdos vanduo“ neatlieka gatvių rekonstrukcijos darbų. Dangas ir gatves atlikus darbus, pagal techninės specifikacijos 2.2.20 punktą: ***Įrengiant tinklus, Rangovas privalo užtikrinti privažiavimą, priėjimą prie esamų pastatų, nesudaryti nepatogumų. Išardytos šaligatvių plytelės, bortai, trinkelės turi būti tvarkingai sandėliuojamos. Bet kuriuo metu būtina užtikrinti eismą, nebent Rangovas gauna iš atitinkamų žinybų visus reikiamus leidimus, reikalingus gatvės uždarymui ir eismo nukreipimui kitu maršrutu bei padengia visas su tuo susijusias išlaidas. Paklojus inžinierinius tinklus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį. Kasimo vietose gatvių dangos ir jų pagrindai turi būti atstatomi pagal esamą arba tipinę konstrukciją, atitinkančią gatvės kategoriją*** turės būti atstatyta į pradinę būsena, prieš atliekant darbus. Dėl gatvių rekonstrukcijos darbų galite kreiptis į Klaipėdos miesto savivaldybę. |
| 2. | Pateikite prašom planuojamų rekonstruoti paviršinių ir buitinių nuotekų tinklų TV diagnostikos informaciją. | Pateikiame turimus dokumentus. |
| 3. | Įvardinkite prašom aiškiai etapavimą. Kokiam etapui kokios atkarpos ir kokio preliminaraus ilgio ir diametro priklauso? | I etapas  Vandentiekio tinklai: Kaštonų g. naikinti DN200 mm einančią vandentiekio tinklų trasą einančią per privačius sklypus (Valstiečių g. 10, Ąžuolų g. 14, Kaštonų g. 16, Kaštonų g. 8) ir bendrojo naudojimo teritorijas unikal. Nr. 4400-1832-7974, 4400-1832-7952, 4400-1839-9165 bei suprojektuoti ir įrengti vandentiekio tinklus (DN110 mm) Kaštonų g., nuo esamo vandentiekio tinklų šulinio Nr. 65.85a15 iki įvado į pastatą Kaštonų g. 6., atšakos ((preliminarūs: DN63 mm ~ 29 m) Ąžuolų g. (preliminarūs: DN110 mm ~ 468 m).  Paviršinių nuotekų tinklai: Ąžuolų g. (preliminarūs: DN200 mm 407 m)  Buitinių nuotekų tinklai: Ąžuolų g. (DN50 mm ~ 245 m, DN200 mm ~ 247 m).  II etapas  Vandentiekio tinklai: Valstiečių g. (preliminarūs: DN110 mm ~ 52 m ir DN63 mm ~16 m)  Paviršinių nuotekų tinklai: nuo Kaštonų g., Valstiečių gatve, Klevų g. 3 bendro naudojimo teritorija (preliminarūs: DN300 mm ~ 361 m), Klaipėdos m. sav.  III etapas  Vandentiekio tinklai: Vilhelmo Berbomo g. ir Klevų g. (preliminarūs: DN110 mm ~ 482 m ir DN63 ~ 71 mm)  Paviršinių nuotekų: Vilhelmo Berbomo g. ir Klevų g. (preliminarūs: DN500 mm ~ 353 m , DN300 mm ~ 86 m, DN200 mm ~ 24 m) |
| 4. | Dėl didelės projekto apimties prašome pratęsti pasiūlymo pateikimo terminą 5 darbo dienoms. | Pasiūlymų pateikimo terminas nukeltas iki 2025-11-24 9.00 val. |
| 5. | Ar hidrantai paliekami esami, ar projektuojami ir montuojami nauji (šuliniai kuriose sumontuoti hidrantai pavaizduoti naikinami)? | Šuliniai, numatyti panaikinimui, kuriuose įrengti požeminiai hidrantai, turi būti pakeisti naujais antžeminiais hidrantais. |
| 6 | Susumavus techninėje specifikacijoje nurodytus preliminarius rekonstruojamų ir statomų tinklų ilgius 2 d. Reikalavimai pirkimo objektui p. 2.1 bei pridėtose schemose ir įrašytus punkte 3 d. Pirkimo objektas p. 1.5., ženklai neatitinka ilgiai. Patikslinkite prašom ilgius p. 1.5. | Pirkimo dokumentuose pateiktose schemose ilgiai yra preliminarūs, tikslūs ilgiai bus nustatyti projektavimo metu. Vadovautis techninėje specifikacijoje pateiktais ilgiais. Pateikiame aktualią techninės specifikacijos priedo 5.1. redakciją su patikslintais kiekiais. |
| 7. | Apibrėžkite prašom vandentiekio įvadų ribas. Ar prijungimas prie esamo įvado lauke prie pamato (pvz. Kaštonų g. 6, V. Berbomo g. 9, Klevų g. 6 ir Kretingos g. 8ir t.t..)? | Pagal galimybę perjungimą atlikti ties apskaitos prietaisu arba prie pastato išorinės sienos. Kiekvienas perjungimas bus vertinamas atskirai projektavimo metu. |
| 8. | Pirkimo sąlygų 9 priedas “Darbų kainos žiniaraštis” žiniaraščio punkte: 1.2.1 Projekto (-ų) parengimas II etapo vandentiekio, paviršinių ir buitinių nuotekų tinklų Valstiečių g., Klevų g., Klaipėdos m. sav. esantiems bendro naudojimo teritorijoje. Apie projektavimą buitinių nuotekų tinklų Valstiečių g., Klevų g. techninėje specifikacijoje nėra informacijos. Patikslinkite Pirkimo sąlygų 9 priedą “Darbų kainos žiniaraštis”. | Pateikiame patikslintą „Darbų kainos žiniaraštį“. |
| 9. | Pagal pateiktą darbų techninę specifikaciją, nurodyta, kad „Preliminarus projektuojamų vandentiekio tinklų DN63 mm ilgis apie 96 metrai, DN110 mm ilgis apie 1026 metrai, **paviršinių nuotekų tinklų DN200 mm ilgis apie 429 metrai, DN300 mm ilgis apie metras apie 449 metrai, DN500 mm ilgis apie 353 metrai.**“, t.y. viso paviršinių nuotekų tinklų numatoma 1231 m. Pastebime, kad techninėje specifikacijoje pateiktas aprašymas lietaus nuotekų tinklo įrengimui/rekonstrukcijai tik Vilhelmo Berbomo ir Klevų g. „*Viso naujai suprojektuojama ir rekonstruojama apie 570 m. (projektuojama 460 m. rekonstruojama 115 m).“*, taip pat pastebime, kad su pirkimo dokumentais yra pateiktos ir papildomos schemos lietaus nuotekų tinklo įrengimui/rekonstrukcijai Ąžuolų ir Valstiečių g. Prašome pateikti trūkstamą techninės specifikacijos dalį? | Viso preliminariais skaičiavimais naujai suprojektuojama ir rekonstruojama apie 1231 m. (projektuojama ~ 441 m, rekonstruojama ~ 790 m). Pateikiama aktuali techninės specifikacijos redakcija. |
| 10. | Prašome nurodyti esamų lietaus nuotekų tinklų įgilinimą numatomoje prisijungimo vietoje Vilhelmo Berbomo g.? | Lietaus nuotekų tinklų įgilinimo numatomoje prisijungimo vietoje Vilhelmo Berbomo g. pateikti negalime, nes nėra šulinio kortelės, informacijos pateikti negalime. |
| 11. | Techninėje specifikacijoje nurodyta, kad *„Projektuojamo naujo skaičiuotino diametro paviršinių nuotekų tinklo įgilinimas, nuolydis ir vieta parenkamas taip, kad prijungimo į paviršinių nuotekų kolektorių d800 taške, naujai projektuojama linija, nesikirstu su buitinių nuotekų kolektoriumi d600 (6180308.53; 319657.36).“*. Prašome nurodyti, nuotekų kolektoriaus įgilinimą numatomoje susikirtimo vietoje? | Nuotekų kolektoriaus įgilinimo numatomoje susikirtimo vietoje negalime pateikti, nėra šulinio kortelės, informacijos pateikti negalime. |
| 12. | Prašome patikslinti, ar teisingai suprantame, kad nurodytas preliminarus metražas lietaus nuotekų tinklams yra be metražo, skirto lietaus nuotekų šulinėlių pajungimui ar perjungimui? | Techninėje specifikacijoje preliminarus metražas pateiktas be lietaus nuotekų šulinėlių pajungimui ar perjungimui. |
| 13. | Techninėje specifikacijoje nurodyta, kad *„Rekonstruojant Ąžuolų g., Kaštonų g., Vilhelmo Berbomo g., Klevų g., Kretingos g., Klaipėdos m., vandentiekio tinklus/atšakas ne arčiau nei vienas metras iki išorinės sklypo ribos numatyti požemines uždaromąsias armatūras. Sklendžių tikslią lokaciją spręsti projektavimo metu.“* Prašome patikslinti, ar teisingai suprantame, kad nurodytas preliminarus metražas vandentiekio tinklams yra be metražo, skirto vandentiekio atšakų pajungimui ar perjungimui? | Techninėje specifikacijoje preliminarus metražas vandentiekio tinklams pateiktas su vandentiekio atšakų pajungimu ar perjungimu. |
| 14. | Pagal pateiktą 9 priedą, darbų kiekių žiniaraštį, objektas yra išskirstomas 3 etapais, prašome patikslinti, pagal ką paskirstyti šie etapai ir kokie darbai juose numatomi? | Darbų žiniaraštyje darbai suskirstyti etapais dėl atliekamų darbų aktavimo ir apmokėjimo. Žiūrėti į atsakymą Nr.3. Rangovas įsivertinęs resursus darbus gali atlikti visa apimtimi iš karto. |